لە شاری سلێمانی پێشانگایەکی گوڵی داودی بەناونیشانی ' فێستیڤاڵی بوکی پایز' کرایەوە، لەماوەی دوو ڕۆژی پێشانگاکەدا بەشێکی بەرچاو لە هاوڵاتیان سەردانیان کردووە و سەرپەرشتیارانی پێشەنگاکەش دەڵێن، کە لەو ماوەیەدا زیاتر لە دوو هەزار گوڵی داودی-یان فرۆشتووە.
ماوەی دوو ڕۆژە لە پارکی ئازادی شاری سلێمانی، لەلایەن گوڵفرۆشی سادۆنیەوە پێشانگایەکی تایبەت بە گوڵی داودی، کراوەتەوە، بڕیار وایە پێشنەگاکە ماوەی نۆ ڕۆژ بەردەوامبێت و ڕۆژانە لە کاتژمێر ٢:٠٠ی پاشنیوەڕۆ هەتا ٦:٠٠ی ئێوارە پێشوازی لە هاوڵاتیان بکات.
ئەم پێشانگایە تایبەتە بە گوڵی داودی، تایبەتمەندی ئەم گوڵە ئەوەیە، کە لە وەرزی پایزدا گەشەدەکات و گوڵ دەگرێت، لە بنەڕەتدا ئەم گوڵە لە وڵاتی چین دەڕوێت، بەڵام لە ئێستادا لە هەرێمی کوردستان گەشەی پێدراوە و بەرهەمدێت.
لە پیشانگاکەدا بێجگە لە گوڵی داودی، چەندین جۆر گوڵ و ئینجانە نمایشکراون، ئامانجی پێشانگاکە ئاشناکردنی هاوڵاتیانە بەو گوڵانەی لە ناوخۆی هەرێمی کوردستان بەرهەمدێت، ڕێکخەرانی پێشەنگاگەش ئاماژە بەوەدەکەن، کە پێشانگاکە لەلایەن هاوڵاتیانەوە پێشوازیی باشی لێکراوە و لەماوەی دوو ڕۆژی پێشانگاکەدا زیاتر لە دوو هەزار ئینجانە گوڵ-یان فرۆشتووە.
گوڵی داودی لەسەرەتای مانگی ١٠ دا گەشەدەکات و گوڵ دەگرێت هەتا مانگی ١٢ دەمێنێتەوە، چەندین ڕەنگی جیاوازی وەک سور، زەرد، مۆر، پەمەی، پرتەقاڵی و سپی هەیە.
د.ع